joelniklaus/EU_Wikipedias huggingface dataset:
Sion (Jeruzalem)

Sion alebo (ak sa myslí pahorok, tak aj) vrch Sion či zastarano hora Sion (ďalšie varianty slova Sion pozri nižšie) je sídlo a/alebo pahorok často (konkrétne viac ako 150-krát) spomínané/-ný v Biblii. Výraz môže znamenať:
pôvodne: pevnosť na južnej časti východného kopca v Jeruzaleme, ktorú okolo roku 1000 pred Kr. dobyl biblický Dávid, t. j. tzv. Dávidovo mesto
neskôr: vrch/pahorok predstavovaný severnou časťou východného kopca v Jeruzaleme, t. j. Chrámová hora
dodnes:  vrch/pahorok predstavovaný južnou častou západného (teda nie východného) kopca v Jeruzaleme (tento význam termínu vrch Sion vznikol ako dôsledok stáročia – presnejšie od 4. stor. po Kr. do 19. stor. – tradovanej chybnej lokalizácie vyššie spomínaného biblického Davidovho mesta) 
v prenesenom význame:
v Biblii (aj inde): 
Jeruzalem
obyvatelia Jeruzalema
ľud či mestá Judy
ľud Izraela
v judaizme aj: 
(Jeruzalem ako) miesto, kde sa dotýka Zem s nebom
(Jeruzalem ako) stred sveta
symbol oddanosti Bohu a eschatologickej pospolitosti "božieho ľudu"
v kresťanstve aj: 
nebo, nebeský Jeruzalem
kresťanská cirkev
v niektorých kontextoch: chrám, kaplnka

Názvy 
vo všetkých slovenských (a niektorých českých) prekladoch Biblie a v niektorých odborných textoch: Sion
v niektorých slovenských (a českých) odborných textoch: Sión
v českom ekumenickom preklade Biblie: Sijón
po grécky: Ζιών - Zión alebo Σ(e)ιών - S(e)ión alebo Σεών - Seón 
po latinsky: Zion alebo Sion
po hebrejsky: צִיּוֹן :
prepis podľa súčasnej výslovnosti hebrejčiny: Cion (iný prepis: Cijon)
odborný prepis podľa tiberiadskej výslovnosti: ṣiyyôn (resp. ṣijjôn) alebo ṣîyôn (resp. ṣîjôn), slovenský prepis podľa rovnakej výslovnosti: Sijjón 
slovenský prepis podľa predpokladanej výslovnosti v biblických časoch: Cijjón

Zdroje 
Zion/Ziontheologie in: bibelwissenschaft.de 
Botterweck G., J. et al.: Theological Dictionary of the Old Testament, vol. 12, 2003
Zion in: Cancik, H. et al. (eds.): Der Neue Pauly, zv. 15/3, 2003
Sion in: Oxford English Dictionary, Second Edition, with Additions Series, 2009
tsiyyon in: bibelhub 
slovenský ekumenický, katolícky, evanjelický a Roháčkov preklad Biblie, český ekumenický preklad Biblie, Kralická Biblia
 Sión. In: Malá československá encyklopedie V Pom-S. 1. vyd. Praha: Academia, 1987. s. 634.

Starý zákon
Jeruzalem
Judaizmus
Kresťanstvo
Askanios (rozlišovacia stránka)

Askanios (Askanios) môže byť: 
v gréckej mytológii:
syn trójskeho hrdinu Aineia, pozri Askanios
syn trójskeho kráľa Priama, pozri Askanios (syn Priama)
syn Aretaóna z Frýgie, pozri Askanios (syn Aretaóna) 
staroveký názov jazera v Turecku, pozri Jazero İznik
Šumavská hornatina

Šumavská hornatina alebo  je geomorfologická oblasť na juhu Šumavskej subprovicie. Rozkladá sa v juhozápadných Čechách, severovýchodnom Bavorsku a v severnom Rakúsku. Okrem najvyšších partií Šumavy zahŕňa aj Novohradské hory a rozsiahle vrchoviny a pahorkatiny v podhorí. Najvyšším bodom je  vysoký Großer Arber (Veľký Javor) v bavorskej časti Šumavy, na českom území je to vrch Plechý ().

Na nemeckom (bavorskom) území sa čiastočne prekrýva s oblasťou Oberpfälzisch-Bayerischer Wald, ktorá je vymedzená v rámci geomorfologického členenia Nemecka.

Členenie 
Podľa českého členenia sa Šumavská hornatina delí na 4 geomorfologické celky:
 Šumava (Böhmerwald, Hinterer Bayerischer Wald)
 Šumavské podhůří
 Novohradské hory (Gratzener Bergland)
 Novohradské podhůří

Podľa nemeckého členenia sa nemecká časť Oberpfälzisch-Bayerischer Wald delí takto:
 Hinterer Bayerischer Wald (Zadný Bavorský les, teda nemecká časť Šumavy)
 Regensenke (Rezenská zníženina)
 Vorderer Bayerischer Wald (Predný Bavorský les)
 Falkensteiner Vorwald (Falkenštejnské podhorie)
 Lallinger Winkel (Lallingský kút)
 Passauer Abteiland a Neuburger Wald (Pasovské opátstvo a Neuburský les)
 Wegscheider Hochfläche (Wegscheidská náhorná plošina) - nachádza sa pri bavorsko-rakúskych hraníc

Podľa rakúskeho členenia sa rakúska časť Šumavskej hornatiny delí takto:
 Böhmerwald (BW, Šumava)
 Südliche Böhmerwaldausläufer (SBA, Južné výbežky Šumavy)
 Zentralmühlviertler Hochland (ZMH, Stredomühlviertelská vrchovina)
 Donauschlucht und Nebentäler (DSN, Tiesňava Dunaja a bočné údolia)
 Sauwald (SW, Sviní les)
 Südliche Mühlviertler Randlagen (SMR, Južné okraje Mühlviertlu)
 Eferdinger Becken (EB, Eferdingská panva)
 Linzer Feld (LF, Linecké pole)
 Leonfeldner Hochland (LH, Leonfeldenská vrchovina)
 Freiwald und Weinsberger Wald (FWW, Novohradské hory a Weinsberger Wald)
 Freiwald
 Weinsberger Wald
 Ostrong
 Jauerling
 AIST-Naarn-Kuppenland (ANK, Aistsko-naarnská vrchovina)

Pozri aj 
 Geomorfologické členenie Česka
 Geomorfologické členenie Nemecka
 Geomorfologické členenie Rakúska

Iné projekty

Zdroj 
 

Pohoria v Česku
Pohoria v Nemecku
Pohoria v Rakúsku
Geografia Česka
Geomorfologické oblasti v Česku
Bel canto

Bel canto alebo belkanto (dosl. krásny spev) je spevácky sloh talianskych spevákov v 17.-19. storočí, ktorí absolvovali klasickú taliansku spevácku školu.

Termín bel canto sa začal používať na konci 17. storočia v Taliansku, pri používaní určitého spôsobu spevu v opernej a duchovnej hudbe. Označenie sa bežnejšie rozšírilo, až od polovice nasledujúceho storočia, keď nastal rozkvet operných sérií, statických, ale technicky náročných da capo árií, a hlasov kastrátov.

Jeho charakteristickou črtou sú vysoké nároky na speváka, viazaný (legátový) hlasový prednes, rozsiahle a komplikované ornamenty, trilky, obraty (gruppetti), staccatové pasáže, appoggiatúry, messa di voce, rýchle škály, široké preskoky cez dve alebo viac oktáv a brilantné kadenzas. To všetko sa už dnes väčšinou stručne označuje ako koloratúra.

V užšom zmysle sa termín bel canto niekedy spája len k talianskej opere obdobia skladateľov ako Gioacchino Rossini (1792-1868), Vincenzo Bellini (1801-1835) a Gaetano Donizetti (1797-1848). Títo traja skladatelia písali bravúrne javiskové práce počas toho, čo muzikológovia nazývajú bel canto érou, ktorá trvala približne medzi rokmi 1805-1840.

Bel canto technika nahradená ťažším, horúcejším, menej vyšperkovaným prístupom k spevu, ktorý bol však nevyhnutný na zvládnutie inovatívnych diel Giuseppe Verdiho (1813-1901) a na dosiahnutie maximálneho dramatického efektu.

Referencie

Zdroj
Dennis Wideman

Dennis Wideman (* 20. marec 1983, Kitchener, Ontário, Kanada) je kanadský hokejista hrajúci kanadsko-americkú profesionálnu ligu NHL. Hráva na pozícii obrancu.

Klubový hokej 

Dennis Wideman začal svoju juniorskú časť kariéry v sezóne 1999/00 v klube Sudbury Wolwes v súťaži OHL. Za tento klub odohral prvú sezónu. Počas sezóny 2000/01, ale zmenil dres v rámci OHL. Jeho novým zamestnávateľom sa stal  klub London Knights. V roku 2002 bol draftovaný z tohto klubu do NHL klubom Buffalo Sabres. Za London Knights hral až do sezóny 2003/04. S Buffalom, ale zmluvu nikdy nepodpísal.

Po skončení juniorského veku podpísal, ako voľný hráč, zmluvu s klubom St. Louis Blues. Bolo to 30. júna 2004. Prvú profesionálnu sezónu odohral v ich farmárskom mužstve Worcester IceCats v AHL. V ďalšej sezóne premiestnil klub St. Louis Blues svoju farmu do mesta Peoria v štáte Illinois. V tomto meste začal sezónu 2005/06 v klube Peoria Rivermen. Po 12 zápasoch bol povolaný do prvého tímu Blues. Debut v NHL absolvoval 9. novembra na ľade klubu Columbus Blue Jackets. Sezónu 2006/07 začal v St. Louis, ale v priebehu sezóny bol vymenený do Bostonu Bruins.

V tíme Bostonu Bruins odohral ďalšie tri sezóny. Za Boston odohral 256 stretnutí v základnej časti a ďalších 30 v play-off. Pred ročníkom 2010/11 bol vymenený do Floridy Panthers. Aj v priebehu tejto sezóny zmenil tím. Po 61 odohratých stretnutiach v tíme Panthers prestúpil do Washington Capitals. Za Washington Capitals odohral v zostávajúcej sezóne ešte 14 stretnutí. Za Capitals nastúpil aj v sezóne 2011/12, keď odohral všetkých 82 zápasov v základnej časti a ďalších 14 v play-off. Od sezóny 20012/13 sa stal hráčom Calgary Flames. S klubom z Alberty podpísal päťročný kontrakt.

Osobné úspechy

Individuálne úspechy 
2001/02 - OHL - Najviac gólov medzi obrancami - 27 gólov
2003/04 - OHL - Najviac gólov medzi obrancami - 24 gólov 
2003/04 - CHL - Druhý All-Star tím 
2003/04 - OHL - Prvý All-Star tím
2003/04 - OHL - Najlepší v hodnotení +/- - 51 plusových bodov
2004/05 - AHL - hral v All-Star Game
2011/12 - NHL - hral v All-Star Game

Štatistiky - Základná časť

Štatistiky - Play-off

Externé odkazy 

 Dennis Wideman na eliteprospects
 štatistiky na nhl.com

Kanadskí hokejisti
Hráči Calgary Flames
Pyopoesy

Pyopoesy je jedna z prvých slovenských death metalových hudobných skupín. Radí sa štýlom do skupiny „old school“ death metalu. Vyznačuje sa technickými pasážami v podobe riffov popretkávaných mystickými melódiami. To všetko dopĺňa death metalový spev s temnou atmosférou.

Vznikla v roku 1994 v zostave: Mirík (gitara), Mako (gitara), Richard (bicie), Juraj (spev). Spoločne nahrali demo In Extremis 1996, album - Caligo 97 (z albumu pochádza mnoho hitov ako: Lacrima, Empire of lies, Rulling a ďalšie). K zostave pribudol Peter "Bukelo" (basová gitara). 
V roku 1998 skupina vydáva Tyrannus 1998. Po jeho nahraní prechádza personálnymi zmenami. Na post speváka prichádza Tomáš "Noga". V zápätí nahrávajú ďalší album Ecclesia - peccatum 2001.

Po dlhšej odmlke v roku 2009 vydáva Pyopesy album ... Alea Iacta Eest .... V kapele nastali ďalšie personálne zmeny, na poste bubeníka Richarda nahradil "Alek".

Albumy 
 In extremis (1996)
 Caligo (1997)
 Tyrannus (1999)
 Eclessia - Peccatum (2001)
 Ecclesia - Peccatum DVD Live (2002)
 ... Alea Iacta Eest ... (2009)
CD  Caligo / Tyrannus 2019

Zdroje 
 pyopoesy.sk
 bandzone.cz/pyopoesy

Slovenské deathmetalové hudobné skupiny
Panamerické majstrovstvá v korfbale

Panamerické majstrovstvá v korfbale je najvyššie americké podujatie národných družstiev v korfbale, ktoré riadi Americká korfbalová federácia (IKF America's). Prvý turnaj bol zorganizovaný v roku 2014 v Brazílii a zúčastnila sa na ňom trojica tímov. Prvý titul získalo domáce družstvo Brazílie.

Zoznam

Medailová bilanca družstiev

Účasti družstiev na panamerických majstrovstvách 
(do 2018)

Externé odkazy 
 Oficiálna stránka Medzinárodnej korfbalovej federácie

Zdroje 
 Panamerické majstrovstvá 2014 na stránke Medzinárodnej korfbalovej federácie 
 Panamerické majstrovstvá na stránke the-sports.org
Morone saxatilis

Morone saxatilis (Morona Pruhovaná) je ryba z radu ostriežotvaré. Vyskytuje sa v povodí riek Minas a Gaspereau v Novom Škótsku v Kanade a rieky Miramachi v New Brunswicku v Kanade.

Morfológia a dĺžka života 
Morone saxatilis je typický člen čeľade Moronidae; čo sa týka tvaru, má podlhovastý, striebristý trup s pozdĺžnymi tmavými pásmi, ktoré vedú od žiabier ku koreňu chvosta. Maximálna nameraná hmotnosť je 57 kg. Bežná veľkosť v dospelosti je 120 cm. Zvyčajne sa dožívajú až 30 rokov. Maximálna dĺžka je 1,8 metra. Priemerná veľkosť je približne 67-100 cm a 4,5-14,5 kg.

Referencie

Iné projekty

Zdroj 

Ostriežotvaré
František Pospíšil (výsadkár)

František Pospíšil (* 23. november 1919, Rešice – † 28. október 1944, Terezín) bol česko-slovenský vojak a veliteľ výsadku Bivouac.

Mladosť 
Narodil sa 23. novembra 1919 v Rešiciach ako nemanželský syn Márie Pospíšilovej. Tá sa neskôr presťahovala do obce Miroslav pri Znojme a vydala sa za príslušníka finančnej stráže. František v Rešiciach a neskôr v Miroslave navštevoval obecnú a meštiansku školu. V Zlíne v Baťových závodoch absolvoval odbornú gumársku školu. Krátko pracoval v odbore, ale zo zdravotných dôvodov neskôr odišiel pracovať do poľnohospodárstva.

Vojenská služba 
1. októbra 1937 nastúpil na základnú vojenskú službu k pešiemu pluku v Znojme. Po absolvovaní poddôstojníckej školy bol 1. apríla 1938 povýšený na slobodníka a 16. novembra 1938 na desiatnika. 1. apríla 1939, po obsadení Čiech a Moravy nacistickým Nemeckom bol prepustený mimo službu.

Zahraničný odboj 
26. júna 1939 spoločne so svojím bratrancom Adolfom Opálkom prešiel do Poľska, kde sa dostal do tábora v Malých Bronoviciach. Odtiaľ sa po mori preplavil do Francúzska. Tam podpísal záväzok vstupu do francúzskej cudzineckej légie. V jej radoch slúžil v Sidi Bel Abbés. Po vypuknutí druhej svetovej vojny vstúpil 7. októbra 1939 do česko-slovenskej brannej moci a v radoch 1. pešieho pluku sa zúčastnil obrany Francúzska. 1. januára 1940 bol povýšený na čatára. Po páde Francúzska bol evakuovaný do Anglicka.

V Anglicku bol zaradený k 1. pešiemu práporu a 28. októbra 1940 bol povýšený na rotného. V roku 1941 sa prihlásil do programu výcviku na plnenie osobitných úloh. Od 15. augusta do 7. novembra 1941 absolvoval sabotážny výcvik, výcvik výsadkový a kurz priemyselnej sabotáže. Po ďalšom doškoľovacom kurze bol vymenovaný za veliteľa výsadku Bivouac.

Nasadenie 

S rotným Jindřichom Čoupkom a des. Zapletalom boli 28. apríla 1942 vysadený v blízkosti obce Požáry pri Křivokláte. Presunuli sa do Brna, kde sa ukrývali u Čoupkových príbuzných. Potom, čo bol Pospíšil 2. mája postrelený políciou pri prenasledovaní, sa ukrýval na Táborsku. Odtiaľ sa pokúsil o ilegálny prechod do Švajčiarska. Po neúspechu sa v decembri 1942 vrátil do Brna a ukrýval sa u svojich príbuzných. 10. februára 1943 sa tu stretol s konfidentmi gestapa Karlom Čurdom a Nachtmanomm, ktorými bol vylákaný do Prahy a 12. februára zatknutý. Vo väzbe odmietol ponuku na spoluprácu a preto ho previezli najprv do pankráckej väznice a potom koncom roka 1943 do Terezína. Pod menom Petr Švec tu bol držaný až do 28. októbra 1944, kedy bol bez súdu zastrelený.

Po vojne 
Dňa 1. decembra 1945 bol vymenovaný za podporučíka pechoty in memoriam a zároveň povýšený na poručíka pechoty. 17. júla 1947 bol in memoriam povýšený na nadporučíka pechoty.

Vyznamenania 
 1940  Česko-slovenský vojnový kríž 1939 
 1944  Pamätné medaily československej armády v zahraničí so štítkami Francúzska a Veľkej Británie
 1945  Česko-slovenský vojnový kríž 1939

Literatúra

Externé odkazy 
 Kmeňový list

Zdroj 

České vojenské osobnosti
Obete druhej svetovej vojny
Nositelia Československého vojnového kríža 1939
Príslušníci francúzskej cudzineckej légie
Príslušníci výsadkov do Protektorátu Čechy a Morava
Radio Bunker

Rádio Bunker bol/o creative commons vydavateľ a neziskové, komunitné, undergroundové internetové rádio. Prevádzkovalo ho Občianske združenie Godot Projekt od roku 2011 v Trnave. 

Rádio tiež ponúka priestor rôznym hudobníkom, literárnym umelcom, ľuďom z občianskych združení a dobrovoľníckych iniciatív (pôsobiacich najmä v rámci alternatívnej kultúry). Vysiela 24 hodín denne prostredníctvom internetu z podzemných industriálnych priestorov v Trnave len voľne licencovanú hudbu. Zároveň pôsobí aj ako creative commons free kurátor resp. label a vydavateľ na stránke FMA.

Organizuje živé vystúpenia umelcov spojené s rozhovormi, ktoré vysiela naživo a taktiež samostatné podujatia rôzneho charakteru.

Produkcia 
Rádio sa venuje a pomáha umelcom pri vydávaní ich albumov, demonahrávok, živých nahrávok, EP alebo singlov pod značkou Rádio Bunker a pod licenciou Creative Commons.

Referencie

Externé odkazy 
 Oficiálna stránka rádia

Slovenské rozhlasové stanice
Slovenské internetové rádia
Vzniklo v 2011
Kultúra v Trnave
Izabela Textorisová

Izabela Textorisová (* 16. marec 1866, Ratková – † 12. september 1949, Krupina) bola prvá slovenská botanička, ktorá spracovávala nevšedné druhy rastlín a kvetov. 

Narodila sa v rodine advokáta Andreja Textorisa a jeho manželky Antónie, rodenej Kôrkovej. Sama sa naučila šesť jazykov, aby si mohla s kolegami zo zahraničia vymieňať rastliny a poznatky.
V roku 1893 objavila nový druh bodliaka, ktorý bol neskôr pomenovaný Carduus textorisianus Marg. na jej počesť.

Jej herbár Herbarium Textoris, ktorý obsahuje približne 5 000 položiek, je uložený na Katedre botaniky Prírodovedeckej fakulty Univerzity Komenského v Bratislave.
 
Je po nej pomenovaná planétka 30252 Textorisova (2000 HE24) objavená Petrom Kušnirákom 30. apríla 2004.

V roku 2018 vznikol o jej živote publicistický dokumentárny film s názvom Rande s Belkou z cyklu Svetoznámi slovenskí vedci, ktorý RTVS odvysielala 17.08.2020.

Referencie

Literatúra 
 RUNKOVIČ, Gejza: Prvá slovenská botanička na poštovej známke. In: Tatry, roč. 35, 1996, č. 4, s. 10.
 ŠUCHOVÁ, Katarína: Prvá slovenská botanička : Život a práca Izabely Textorisovej. In: Historická revue, roč. XXIX, 2018, č. 2, s. 72 - 75.

Iné projekty

Externé odkazy 
 Profil na stránke botany.cz
 Záznam o narodení a krste v matrike indexovaný záznam číslo 16 – evanjelická farnosť v Ratkovej; pokrstená ako Isabella Antonia Etella Textoris

Slovenskí botanici
Osobnosti na slovenských poštových známkach
Osobnosti z Ratkovej
Pochovaní na Národnom cintoríne v Martine
Slovensko na Zimných olympijských hrách 2014

Slovensko na Zimných olympijských hrách 2014 reprezentovalo 63 športovcov v 9 športoch. 

Z kolektívnych športov sa hier zúčastnili hokejisti a medailové umiestnenia obhajovali Anastasia Kuzminová a Pavol Hurajt.

Medailová bilancia

Reprezentanti

Alpské lyžovanie

Muži 
 Martin Bendík 
 Matej Falat 
 Adam Žampa 
 Andreas Žampa

Ženy 
 Jana Gantnerová
 Barbara Kantorová
 Barbora Lukáčová
 Kristína Saalová
 Petra Vlhová

Biatlon

Muži 
 Tomáš Hasilla 
 Pavol Hurajt 
 Matej Kazár
 Miroslav Matiaško 
 Martin Otčenáš

Ženy 
 Paulína Fialková
 Jana Gereková
 Martina Chrapanová 
 Anastasia Kuzminová 
 Terézia Poliaková

Beh na lyžiach

Muži 
 Martin Bajčičák 
 Peter Mlynár

Ženy 
 Daniela Kotschová 
 Alena Prochádzková

Boby 
 Milan Jagnešák
 Lukáš Kozienka
 Juraj Mokráš
 Petr Nárovec 
 Martin Tešovič

Krasokorčuľovanie 
 Nicole Rajičová

Rýchlokorčuľovanie 
 Tatiana Bodová

Ľadový hokej

Sane

Muži jednotlivci 
 Viera Gbúrová 
 Jozef Ninis
 Jozef Petrulák
 Marek Solčanský
 Karol Stuchlák
 Marián Zemaník

Freestyle lyžovanie 
 Natália Šlepecká 
 Zuzana Stromková

Zdroje 
 Oficiálna stránka slovenskej výpravy
 Oficiálna stránka Zimných olympijských hier 2014
 Oficiálna stránka Slovenského olympijského výboru 

Zimné olympijské hry 2014
2014
Sharon Stonová

Sharon Vonne Stonová (; * 10. marec 1958, Meadville, Pensylvánia, Spojené štáty) je americká herečka, filmová producentka a bývalá modelka.

Herecká kariéra 
Svetovo známo sa stala v roku 1992 rolou v erotickom thrilleri Základný inštinkt. Roku 1995 dostala Zlatý glóbus za najlepší ženský herecký výkon v dráme za film Casino (1995). V 90. rokoch bola jednou z najlepšie platených hollywoodskych herečiek.

Za účinkovanie v troch epizódach seriálu The Practice získala v roku 2004 Primetime Emmy Award za najlepší epizódny ženský herecký výkon v dramatickom seriály. V júli 2005 navštívila Mezinárodní filmový festival Karlovy Vary, kde prevzala Krištáľový glóbus za mimoriadny umelecký prínos svetovému filmu.

V roku 2005 počas rozhovoru o filme Základný inštinkt 2 vyhlásila, že má sklony k bisexualite a v minulosti udržiavala vzťah so ženami. Trpí cukrovkou.

Spolu s manželom Philom Bronsteinom adoptovali syna, s rodinou žila v San Franciscu. Po rozvode sa vrátila do Los Angeles, kde nadviazala na filmovú kariéru. Celkom adoptovala troch synov a opustenú ženu ako babičku pre synov.

Vybraná filmografia 
 Bane kráľa Šalamúna (1985)
 Policajná Akadémia 4 (1987) ako Claire Mattson
 Nico (1988)
 Total Recall (1990) ako Lori
 Základný inštinkt (1992) ako Catherine Tramell
 Posledný akčný hrdina (1993)
 Špecialista (1994) ako May Munro
 Rýchlejší ako smrť (1995) ako Ellen
 Casino (1995) ako Ginger McKennan / Rothstein
 Základný inštinkt 2 (2006)

Poznámky

Iné projekty

Zdroj 

Filmové herečky USA
Televízne herečky USA
Modelky USA
Držiteľky ceny Zlatý glóbus za najlepší ženský herecký výkon (dráma)
Držitelia ceny Emmy
 Hollywoodsky chodník slávy
Osobnosti USA írskeho pôvodu
Osobnosti z Pensylvánie
Účastníci Medzinárodného filmového festivalu Karlovy Vary
16:9

16:9 je označenie pre širokouhlý formát obrazu s pomerom rozmerov strán 16 (dĺžka) ku 9 (šírka). Nahrádza staršie formáty televíznej obrazovky (4:3) a podstatne viac zodpovedá zrakovému poľu ľudského oka.

Pozri aj 
 Monitor (displej)
 Monitor LCD
 Obrazovkový monitor
 Obrazovka (klasická)

Zdroj 

Videotechnika
Rudolf Burkert

Rudolf Burkert (* 31. október 1904, Polubný, Rakúsko-Uhorsko, dnes Česko – † 1985, Západné Nemecko) bol česko-slovenský športovec nemeckej národnosti, ktorý ako prvý získal pre Česko-Slovensko olympijskú medailu.

Život 
Bol prvým reprezentantom Česko-Slovenska, ktorému sa podarilo vybojovať medailu na zimných olympijských hrách. Skokmi dlhými 57 a 59,5 metrov získal bronz v skokanskej súťaži na II. ZOH v St. Moritz 1928. Burkert je tiež majster sveta v severskej kombinácii 1927 a druhý z majstrovstiev sveta v skokoch na lyžiach 1933.

Zranenie nohy ukončilo v roku 1934 jeho športovú kariéru, ale zároveň ho uchránilo od vojenskej služby počas 2. svetovej vojny, kedy bol občanom Nemeckej ríše. Po vojne nebol odsunutý a žil v Tanvalde. V roku 1968 emigroval do SRN, kde v roku 1985 zomrel.

Externe odkazy 
 Historii českých úspěchů začal psát Němec. Tomáš Macek. MF Dnes / iDNES. 13.1.2006
 Janda milimetry od pádu. Pavel Kolář. Reflex 06/2006
  Prvú Československú olympijskú medailu získal sudetský Nemec. Jaroslav Švehla, Právo 2/2014

Zdroj 

Narodenia 31. októbra
Narodenia v 1904
Úmrtia v 1985
Česko-slovenskí športovci
Česko-slovenskí bronzoví olympijskí medailisti
Združenári
Sudetskí Nemci
Heilsbronn

Heilsbronn je mesto v Bavorsku (Nemecko) s počtom obyvateľov 9406 (k 30.09.2016). V meste žije 39 občanov Slovenskej republiky (k 31.09.2018) čo je 0,415 % populácie. Nachádza sa medzi Norimbergom a Ansbachom. 

Heilsbron má 19 mestských častí:
 Betzendorf
 Betzmannsdorf
 Böllingsdorf
 Bonnhof
 Bürglein
 Butzenhof
 Göddeldorf
 Gottmannsdorf
 Heilsbronn
 Höfstetten
 Ketteldorf
 Markttriebendorf
 Müncherlbach
 Neuhöflein 
 Seitendorf
 Trachenhöfstatt
 Triebendorf
 Weissenbronn
 Weiterndorf

Historický vývoj počtu obyvateľov: 

Mestá v Bavorsku
La Rochelle (rozlišovacia stránka)

La Rochelle môže byť:

 mesto vo Francúzsku, pozri La Rochelle
 obec vo Francúzsku, pozri La Rochelle (Haute-Saône)
 obec vo Francúzsku, pozri La Rochelle-Normande

Pozri aj 
 Rochelle
Erik Sanko

Erik Sanko (* 27. september 1963) je americký basgitarista a spevák. V polovici osemdesiatych rokov sa stal členom skupiny The Lounge Lizards. V roku 1995 založil skupinu Skeleton Key, v ktorej ako jediný z členov pôsobí po celú dobu jej existencie. V roku 2001 vydal vo vydavateľstve Jetset Records svoj prvý sólový album Past Imperfect, Present Tense. Od deväťdesiatych rokov občasne spolupracuje s Johnom Caleom; hral na niekoľkých jeho albumoch a v prvej polovici roka 2003 s ním odohral turné. Ďalšie Caleovo turné, ktorého sa Sanko zúčastnil, prebehlo začiatkom roka 2011. Ďalej spolupracoval s mnohými ďalšími hudobníkmi, medzi ktorú patrí Yoko Ono, Jim Carroll, Gavin Friday, They Might Be Giants, The Melvins alebo Suzanne Vega.

Mimo hudby sa tiež venuje výrobe marionet a spolu so svojou manželkou Jessicou Grindstaff založil spoločnosť Phantom Limb Company, ktorá sa touto činnosťou zaoberá. Je autorom bábkového predstavenia The Fortune Teller, ku ktorému tiež spolu s Dannym Elfmanom zložil hudbu a rozprávania sa ujal Gavin Friday. Spolu s režisérom Jimom Jarmuschom a Philom Klineom pracoval na opere o Teslovi.

Diskografia 
 Communication Breakdown (Doppelganger, 1985)
 Big Heart: Live Tokyo (The Lounge Lizards, 1986)
 No Pain for Cakes (The Lounge Lizards, 1987)
 Voice of Chunk (The Lounge Lizards, 1988)
 Days of Open Hand (Suzanne Vega, 1990)
 Nekono Topia Nekono Mania (Seigen Ono, 1990)
 Mysteries of America (Anna Domino, 1990)
 Adam 'N' Eve (Gavin Friday, 1992)
 Last Day on Earth (John Cale, 1994)
 Ô Seasons Ô Castles (Katell Keineg, 1994)
 Stained Glass Sky (Masters of None, 1994)
 Shag Tobacco (Gavin Friday, 1995)
 Temple Bar (John Waite, 1995)
 Dawntown Project (CharlElie, 1995)
 Antártida (John Cale, 1995)
 Walking on Locusts (John Cale, 1996)
 Unsupervised (Mono Puff, 1996)
 Skeleton Key (Skeleton Key, 1996)
 In Paradisu (Les Nouvelles Polyphonies Corses, 1996)
 Fantastic Spikes Through Balloon (Skeleton Key, 1997)
 Queen of All Ears (The Lounge Lizards, 1998)
 Fishing with John (John Lurie, 1998)
 Pools of Mercury (Jim Carroll, 1998)
 Severe Tire Damage (They Might Be Giants, 1998)
 Live (They Might Be Giants, 1999)
 The Crybaby (Melvins, 2000)
 Legendary Marvin Pontiac (John Lurie, 2000)
 Blueprint for a Sunrise (Yoko Ono, 2001)
 Past Imperfect, Present Tense (Erik Sanko, 2001)
 An Elipse (Skeleton Key, 2001)
 Obtainium (Skeleton Key, 2002)
 109 Poèmes Électro (CharlElie, 2000)
 HoboSapiens (John Cale, 2003)
 Joan as Police Woman (Joan as Police Woman, 2004)
 The Lyon's Quintette (Skeleton Key, 2005)
 Live+ (Emil de Waal, 2006)
 Extra Playful (John Cale, 2011)
 Shifty Adventures in Nookie Wood (John Cale, 2012)
 Gravity is the Enemy (Skeleton Key, 2012)
 Puppet Boy (Erik Sanko, 2016)

Zdroj 

Rockoví basgitaristi USA
Rockoví speváci USA
Žijúci ľudia
Želatína

Želatína je substancia živočíšneho alebo rastlinného pôvodu, ktorá je špecifická tým, že viaže v sebe veľké množstvo vody na relatívne veľmi malý objem samotnej substancie. Je zväčša priehľadná, prípadne mierne žltkastá. Používa sa v širokom spektre odvetví – najmä potravinárstve, farmaceutickom priemysle, lekárskom výskume, kozmetike, fotografickom odvetví a tlači.

Pojmom želatína sa niekedy nesprávne označuje absorbent chemického pôvodu (poväčšine ide o soli polyakrylátových kyselín, karbomér, prípadne sodný polyakrylát známy pod obchodným názvom WaterLock), ktorý sa používa napr. v jednorazových plienkach pre svoju schopnosť absorbovať a udržať veľké množstvo vody.

Podľa pôvodu má želatína rôzne názvy:
 aspik alebo kostný glej – želatína na báze kolagénu a príbuzných látok. Vyrába sa tepelnou separáciou a následnou filtráciou z hovädzích, bravčových, kuracích a rybích koží a kostí po búraní mäsa alebo priemyselnom spracovaní. Kolagén sa používa na výrobu cukroviniek (napr. gumové medvedíky a iné želatínové produkty), mäsových výrobkov (tlačenka), lepidiel, translucentné gélové farby pre osvetľovaciu a optickú techniku a iné.
 agar alebo agaróza – želatína z morských rias, najmä druhu agar agar. Z rias sa podľa potreby a technológie separuje polysacharid agarózy alebo agaropektín. Vzhľadom na špecifické vlastnosti je jeho využitie podstatne širšie než kolagénu.
 potravinárstvo: cukrárenské a okrasné želatíny a glazúry, vegetariánske a vitariánske produkty (kde nahrádza želatínu z kolagénu), zahusťovadlo do polievok, na konzervovanie ovocia, do zmrzliny a ďalších dezertov, ako číriaca látka pri varení a pod.
 zdravotníctvo a farmaceutický priemysel: tobolky liekov, substrát pre pestovanie kultúr baktérií, mikroorganizmov a húb pri výskume a liečbe chorôb, analýza DNA, meranie motility a mobility mikroorganizmov, laxatívum a ďalšie.
 poľnohospodársky a biologický výskum: pestovanie rastlín a šľachtenie rôznych kultúr
 kulinárstvo: rôzne dezerty, koláče, pudingy a iné delikatesy, zväčša ázijskej kuchyne.
 elektrochemické priemyselné a iné použitie: elektroforéza, zubná protetika, zložka detskej plastelíny a iné drobné využitia.
 pektín: zväčša len potravinárske účely, cukrovinky, marmelády a džemy.

Referencie

Zdroje 
 Použitie agaru ako substrátu pre výskum
 Použitie agaru a agarózy v elektroforéze

Externé odkazy 

 Videodokument ako sa vyrába kolagénová želatína, angličtina
 Stránka výrobcu želatíny o histórii, procesoch a používaní, angličtina

Potravinárske aditíva
Farmakológia
Mikrobiológia
Potraviny
Zlaté manželky

Zlaté manželky je slovenský dokumentárny seriál, ktorý mal premiéru v pondelok 2. februára 2014 na TV Markíza.
Ide o doplnkový formát k februárovému hokejovému šampionátu zo zimnej olympiády v Soči. 

V štyroch častiach môžu diváci nahliadnuť do súkromia Slovenských hokejových hviezd. V hlavných úlohách sa predstavia práve manželky slávnych hokejistov Ľubomíra Višňovského, Tomáša Kopeckého, Milana Bartoviča, Jozefa Stümpela a Branka Radivojeviča. Seriál mapuje ako vnímajú manželky hokejistov vzostupy a pády svojich mužov a ako vlastne známe hokejové rodiny žijú.

Postavy
Katarína Višňovská - Manželka známeho obrancu Ľubomíra Višňovského. Keďže Ľubo Višňovský hrá v americkej NHL, spolu s ich dvomi deťmi žijú v New Yorku
Mária Kopecká - Manželka útočníka Tomáša Kopeckého, hrajúceho za klub Florida Panthers. Preto žijú s dvomi synmi v slnečnej Miami
Petra Bartovič -  Manželka útočníka Milana Bartoviča, ktorý hrá za Slovan Bratislava. Petra s deťmi zostala žiť v českom Liberci 
Martina Stümpelová - Manželka hokejistu Jozefa Stümpela. Spoločne s tromi deťmi žijú v Nitre, za ktorú Jozef Stümpel aj hrá.
Jana Radivojevič - Manželka hokejového útočníka Branka Radivojeviča, ktorý hrá za Slovan Bratislava. Janka s dvomi synmi žijú v Trenčíne

Série

Časti

Produkcia
Autorom námetu Zlatých manželiek je programová riaditeľka Markízy Silvia Majeská. Šou vyrába produkčná spoločnosť Dana Dangla a jeho manželky Beáty Noemo Production a režíruje Samo Jaško.

Referencie

Slovenské televízne seriály
Gina Lollobrigida

Gina Lollobrigida, vlastným menom Luigina Lollobrigida (* 4. júl 1927, Subiaco, Taliansko) je talianska herečka. 

Patrila k najpopulárnejším európskym herečkám 50. a 60. rokov. Venuje sa tiež maľovaniu, sochárstvu a fotografovaniu.

Iné projekty

Externé odkazy

Zdroj 
 

Talianske filmové herečky
Držitelia ceny Donatellov David
Kruhový zápočet

Kruhový zápočet je  kruhová dohoda obyčajne medzi viacerými klientmi o tom, že sa všetky pohľadávky zápočtom znížia o hodnotu vzájomného zápočtu. Každý v kruhu zaplatí svoj záväzok pohľadávkou a to vo výške vzájomného zápočtu. 

Na malom ostrove v Karibskom mori bol jeden hotel s vyhliadkou na pláž. Majiteľka hotela dbala, aby skromné izbičky boli vždy čisté a služby prvotriedne. Jedného dňa sa v ňom ubytoval turista, ktorý za izbu zaplatil v hotovosti100 dolárov. Majiteľka dlžila takú istú čiastku svojej krajčírke, nuž peniaze z recepcie rovno zobrala i šla jej ich vrátiť. Krajčírka sa stodolárovke potešila. Hneď poslala svoju dcéru, aby peniažky zaniesla kaderníkovi. Kaderník bol známy svojou prchkou povahou, najmä ak išlo o dlhy a chcel mať všetky účty vyrovnané. Obzvlášť sa mu priečilo niekomu dlžiť. Stovka od krajčírky mu prišla mimoriadne vhod, pretože práve preberal tovar od miestneho pekára na večernú oslavu svojich narodenín. Ihneď ho vyplatil. Pekár si utrel ruky od múky do nohavíc a bankovku si úhľadne zložil do vrecka na košeli. Vracajúc sa do pekárne sa zastavil v hoteli,aby zmazal starý dlh. Pred časom tam totiž býval jeho významný dodávateľ, ktorý ho prišiel navštíviť a pekár mu sľúbil, že trovy za nocľah zaplatí. Majiteľka hotela odrazu držala tú istú stodolárovku, ktorou sotva pred hodinou zaplatil turista. Zamyslela sa, či je vôbec potrebné, aby stovka obiehala do kruhu po ostrove, keď si dlžníci a veritelia dokážu uhradiť svoje záväzky aj bez peňazí...

Pozri aj 
 Klíring
 Zápočet

Bankovníctvo
Účtovníctvo
Curling na Zimných olympijských hrách 2014

Curling na Zimných olympijských hrách 2014 bol curlingový turnaj v rámci multišportového podujatia Zimných olympijských hier 2014, ktorý sa konal v ruskom meste Soči v dňoch od 10.21. februára 2014, za účasti 10 mužských a 10 ženských tímov. Zápasy sa hrajú vo viacúčelovej aréne Kerlingovyj Centr Leďanoj kub s kapacitou 3 000 divákov. V obidvoch kategóriách zvíťazili reprezentácie Kanady. Kanaďanky dokonca prešli turnajom bez prehry. Bronzové curlingisti Švédska získali svoju prvú olympijskú medailu.

Curlingový turnaj sa organizuje prvýkrát od hier v roku 1924 v Chamonix, pravidelne od hier v roku 1998 v Nagane a toto bolo jeho 6. vydanie. Nováčikom olympijského turnaja bolo ženské družstvo Kórejskej republiky.

Kvalifikácia 

Muži

Ženy

Výsledky

Muži

Základná skupina

Play-off

Tie break

Semifinále

Stretnutie o 3. miesto

Finále

Ženy

Základná skupina

Play-off

Semifinále

Stretnutie o 3. miesto

Finále

Konečné poradie 

Muži

Ženy

Referencie

Iné projekty

Externé odkazy 
 Curling na oficiálnej stránke hier //
 ZOH 2014 na oficiálnej stránke Svetovej curlingovej federácie 
 ZOH 2014 na štatistickej stránke Svetovej curlingovej federácie 

Curling v 2014
Športy na Zimných olympijských hrách 2014
Curling na Zimných olympijských hrách
Konstantyn Dominik

Konstantyn Dominik (* 7. november 1870, Gnieżdżewo, Kašubsko – † 7. marec 1942, Gdansk) bol katolícky kňaz, pedagóg a biskup v Pelplini.

Konstantyn Dominik sa narodil ako druhý najstarší syn. Maturoval v roku 1893 a vstúpil do kňazského seminára 25. marca 1897 bol vysvätený za kňaza v Pelplini. 20. januára 1928 bol pápežom Piom XI. menovaný za pomocného biskupa Pelplinskej diecézy a 25. marca 1928 bol vysvätený za biskupa. Stal sa zároveň aj titulárnym biskupom athribiský. V 1942 bol biskup hospitalizovaný a zomrel vo veku 71 rokov.

Literatúra 
 Ormiński, H., Sługa Boży Ksiądz Biskup Konstantyn Dominik, Kartuzy 1986.

Iné projekty

Externé odkazy 
  Konstantyn Dominik

Poľskí rímskokatolícki biskupi
Poľské osobnosti kašubského pôvodu
James Hunt

James Simon Wallis Hunt (* 29. august 1947, Epsom, Spojené kráľovstvo – † 15. jún 1993, Londýn, Spojené kráľovstvo) bol britský pretekár, ktorý zvíťazil na majstrovstvách sveta Formuly 1 v roku 1976. Po ukončení pretekárskej kariéry v roku 1979 sa Hunt stal mediálnym komentátorom a podnikateľom.

Zomrel na infarkt vo veku 45 rokov.

29. januára 2014 ho zaradil magazín Motor Sport do Siene slávy.

Referencie

Iné projekty

Externé odkazy 
 
Oficiálna stránka
GrandPrix.com biografia
Fanstránka
Štatistiky Jamesa Hunta

Majstri sveta F1
Britskí piloti F1
Úmrtia na infarkt myokardu
Majstrovstvá sveta v bandyhokeji žien 2014

Majstrovstvá sveta v bandyhokeji žien 2014 boli v poradí 7. Majstrovstvá sveta žien v bandyhokeji žien, ktoré organizuje Medzinárodná federácia bandyhokeja (FIB). Konali sa od 19.22. februára 2014 v meste Lappeenranta, vo Fínsku, za účasti 6 tímov. Fínsko bolo organizátorom ženského svetového šampionátu druhýkrát, keď predtým organizovalo hneď prvý turnaj v roku 2004. Titul prvýkrát vybojovali Rusky, ktoré vo finále zvíťazili nad doterajšími jedinými víťazkami MS Švédkami.

Zápasy v skupine mali hrací čas 2 x 30 min, zápasy v play-off 2 x 45 min.

Účastníci

Výsledky

Základná časť

Play-off

Stretnutie o 5. miesto

Semifinále

Stretnutie o 3. miesto

Finále

Konečné poradie

Referencie

Pozri aj 
 Majstrovstvá sveta v bandyhokeji mužov 2014

Externé odkazy 
 Oficiálna stránka MS 2014 /
 Oficiálna stránka FIB 
 MS 2014 na stránke Ruskej bandyhokejovej federácie 

Bandyhokej v 2014
Majstrovstvá sveta v bandyhokeji žien
Bandyhokej
2014 vo Fínsku
Severoamerický a karibský turnaj v hádzanej mužov 2014

Severoamerický a karibský turnaj v hádzanej mužov 2014 bol hádzanársky turnaj, v ktorom súťažili hádzanárske družstvá mužov Severnej Ameriky a Karibiku a ktorý organizovala Panamerická hádzanárska federácia (PATHF). Konal sa v Mexiko City, v Mexiku od 25. februára1. marca 2014, za účasti 5 tímov. Pôvodne sa na turnaji malo predstaviť aj družstvo . Zvíťazilo Grónsko, ktoré vyhralo všetky zápasy.

Turnaj slúžil výhradne ako kvalifikácia družstiev na Panamerické majstrovstvá 2014, ktoré sa uskutočnia v Uruguaji. Kvalifikovali sa na ne 4 najlepšie družstvá.

Účastníci

Výsledky 

Play-off sa nehralo.

Konečné poradie

Referencie

Externé odkazy 
 Turnaj 2014 na stránke Panamerickej hádzanárskej federácie /
 Turnaj 2014 na stránke mundohandball.com 

Hádzaná v 2014
Panamerické majstrovstvá v hádzanej mužov
Hádzaná
2014 v Mexiku
Šport v Mexiku (meste)
Majstrovstvá Európy v hokeji na kolieskových korčuliach žien 2013

Majstrovstvá Európy v hokeji na kolieskových korčuliach žien 2013 boli v poradí 12. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa od 17.21. decembra 2013 v Mieres, v provincii Astúria, v Španielsku, za účasti iba 4 tímov. Víťazkami sa stali domáce reprezentantky Španielska, ktoré získali po finále s Portugalskom svoj štvrtý európsky titul. 

Španielsko bolo organizátorom ženského európskeho šampionátu tretíkrát, keď predtým hostilo turnaje v rokoch 1995 (v Oviede) a 2007 (v Alcorcon). Všetky zápasy sa hrali v aréne Polideportivo Visiola Rollan s kapacitou 1 000 divákov. Pôvodne sa mal turnaj odohrať odohrať už v septembri 2013, nakoľko ale nebola splnená požiadavka aspoň 5 tímov na turnaji, turnaj bol odložený. Požiadavka 5 tímov nebola splnená ani neskôr,  ani  plánovanú účasť v decembri nenaplnili, napriek tomu sa šampionát odohral.

Účastníci

Výsledky

Základná skupina

Play off

Semifinále

Stretnutie o 3. miesto

Finále

Konečné poradie

Referencie

Externé odkazy 
 ME 2013 na stránke Európskeho výboru hokeja na kolieskových korčuliach 
 ME 2013 na stránke Španielskej kolieskovej federácie 
 ME 2013 na stránke hockeynoticias.com 
 ME 2013 na stránke Medzinárodnej federácie kolieskových športov 

Hokej na kolieskových korčuliach v 2013
Ženy
Hokej
Rádio Viva (2017)

Rádio Viva (do mája 2017 Rádio Viva Metropol) je slovenská lokálna rozhlasová stanica.

Vysielanie 
Vysiela v Bratislave a okolí prostredníctvom frekvencií bývalého Superádia a od novembra 2019 aj v Nitre a okolí. Na začiatku nadväzovala na vysielanie rovnomenného predchodcu s pôvodným programom, moderátormi a playlistom s hudbou prevažne zo 60. až 90. rokov, ale aj novou kvalitnou produkciou. Postupom času prešlo niekoľkými zmenami. Väčšie zmeny nastali v januári 2019, keď zmenilo formát, zvukový obal a slogan. Vtedy sa začalo zameriavať skôr na mladého poslucháča a hralo súčasnú hudbu, ale aj hity, na ktoré sa nezabúda. Úplne nová éra rádia začala v auguste 2022, keď spoločnosť Zoznam.sk kúpila rádio a tým nastali v septembri toho istého roku zmeny aj vo vedení, programe a playliste. Po novom sa hrajú hity súčasnej doby resp. hity, ktoré vznikli väčšinou po roku 2000.

Vysielače 

* Plánovaný vysielač

Pozri aj 
 Rádio Viva

Referencie

Externé odkazy
 Oficiálna stránka

Viva Metropol
Kultúra v Bratislave
Vzniklo v 2014
Martin Chren

Ing. Martin Chren (* 17. marec 1981, Hnúšťa) je slovenský ekonóm a liberálny politik, momentálne je starostom mestskej časti Bratislavy Ružinov. Bol nezaradeným poslancom Národnej rady Slovenskej republiky, členom Výboru NR SR pre verejnú správu a regionálny rozvoj a náhradným členom Výboru NR SR pre európske záležitosti. Angažuje sa v slovenskom liberálnom think tanku Nadácia F. A. Hayeka ako člen správnej rady a projektový koordinátor.

Po vystúpení zo strany Sloboda a Solidarita sa stal členom hnutia Nová väčšina – Dohoda (D. Lipšic), v ktorom pôsobí ako ekonomický poradca.

Referencie

Externé odkazy 
 Martin Chren na stránke strany Nová väčšina – Dohoda (D. Lipšic)
 Martin Chren v zozname poslancov NR SR

Osobnosti z Hnúšte
Slovenskí ekonómovia
Slovenskí politici
Poslanci NR SR (2010 – 2012)
Poslanci NR SR (2012 – 2016)
Absolventi Ekonomickej univerzity v Bratislave
Majstrovstvá Európy v hokeji na kolieskových korčuliach žien 2001

Majstrovstvá Európy v hokeji na kolieskových korčuliach žien 2001 boli v poradí 6. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa od 12.17. novembra 2001 v meste Molfetta, v Taliansku, za účasti iba 7 tímov. Po piatich účastiach za sebou sa družstvo  tentoraz na turnaji nepredstavilo. Víťazkami sa tretíkrát stali Portugalčanky. 

Taliansko bolo organizátorom ženského európskeho šampionátu druhýkrát, keď predtým hostilo turnaj v roku 1993, tiež v Molfette.

Výsledky

Konečné poradie

Externé odkazy 
 Oficiálna stránka Európskeho výboru hokeja na kolieskových korčuliach 
 Hokejový portál rink-hockey.net

Zdroje 
 ME 2001 na stránke rink-hockey.net 
 ME 2001 na stránke whockey.com 

Hokej na kolieskových korčuliach v 2001
Ženy
Hokej
Majstrovstvá Európy v hokeji na kolieskových korčuliach žien 2003

Majstrovstvá Európy v hokeji na kolieskových korčuliach žien 2003 boli v poradí 7. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa od 1.6. septembra 2003 v meste Coutras, v regióne Akvitánsko, vo Francúzsku, za účasti 7 tímov. Víťazkami sa stali hokejistky Nemecka, ktoré bodovali vo všetkých svojich zápasoch. Trojnásobný exmajster z Portugalska skončil bronzový.

Francúzsko bolo šiestou krajinou, ktorá hostila európsky šampionát žien. Turnaj sa skladal iba zo základnej skupiny. Všetky zápasy sa odohrali v aréne Salle Milou Ducortioux s kapacitou 1 000 divákov.

Výsledky

Konečné poradie

Referencie

Externé odkazy 
 Oficiálna stránka Európskeho výboru hokeja na kolieskových korčuliach 
 Hokejový portál rink-hockey.net

Zdroj 
 ME 2003 na stránke rink-hockey.net 

Hokej na kolieskových korčuliach v 2003
Ženy
Hokej
Majstrovstvá Európy v hokeji na kolieskových korčuliach žien 2005

Majstrovstvá Európy v hokeji na kolieskových korčuliach žien 2005 boli v poradí 8. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa od 17.23. júl 2005 v meste Mira, v Portugalsku, za účasti 6 tímov. Po siedmich účastiach za sebou sa družstvo  tentoraz na turnaji nepredstavilo. Víťazkami sa stali hokejistky Francúzska, ktoré bodovali vo všetkých svojich zápasoch. 

Portugalsko bolo organizátorom ženského európskeho šampionátu druhýkrát, keď predtým hostilo turnaj v roku 1997, v São João da Madeira. Turnaj sa skladal iba zo základnej skupiny.

Výsledky

Konečné poradie

Referencie

Externé odkazy 
 Oficiálna stránka Európskeho výboru hokeja na kolieskových korčuliach 
 Hokejový portál rink-hockey.net

Zdroj 
 ME 2005 na stránke rink-hockey.net 
 ME 2005 na archívnej stránke CERH 

Hokej na kolieskových korčuliach v 2005
Ženy
Hokej
2005 v Portugalsku
Majstrovstvá Európy v hokeji na kolieskových korčuliach žien 2007

Majstrovstvá Európy v hokeji na kolieskových korčuliach žien 2007 boli v poradí 9. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa od 18.22. september 2007 v meste Alcorcón, v Madridskom spoločenstve, v Španielsku, za účasti 6 tímov. Víťazkami sa druhýkrát v histórii stali hokejistky Nemecka, ktoré zvíťazili vo všetkých zápasoch. 

Španielsko bolo organizátorom ženského európskeho šampionátu druhýkrát, keď predtým hostilo turnaj v roku 1999, v Oviede. Organizácia mu bola zverená v júli 2005, na zasadnutí CERH počas organizovania 8. ME žien v portugalskom meste Mira. Turnaj sa skladal iba zo základnej skupiny. Všetky zápasy sa odohrali v aréne Palais de Sports Santo Domingo.

Výsledky

Konečné poradie

Referencie

Externé odkazy 

 Oficiálna stránka Európskeho výboru hokeja na kolieskových korčuliach 
 Hokejový portál rink-hockey.net

Zdroje 
 ME 2007 na stránke rink-hockey.net 
 ME 2007 na archívnej stránke CERH 

Hokej na kolieskových korčuliach v 2007
Ženy
Hokej
Majstrovstvá Európy v hokeji na kolieskových korčuliach žien 2009

Majstrovstvá Európy v hokeji na kolieskových korčuliach žien 2009 boli v poradí 10. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa od 27.31. októbra 2009 v meste Saint-Omer, v regióne Nord-Pas-de-Calais, vo Francúzsku, za účasti 6 tímov. Víťazkami sa druhýkrát v histórii stali hokejistky Španielska, ktoré zvíťazili vo všetkých zápasoch. Strieborné Francúzsko získalo svoju druhú medailu; naopak, Portugalsko po 6 medailách v rade skončilo tentoraz na 4. priečke.

Francúzsko bolo organizátorom ženského európskeho šampionátu druhýkrát, keď predtým hostilo turnaj v roku 2003, v Coutras. Turnaj sa skladal iba zo základnej skupiny. Všetky zápasy sa odohrali v aréne Salle des Sports du Brockus.

Výsledky

Konečné poradie

Referencie

Externé odkazy 
 Oficiálna stránka ME 2009 
 Oficiálna stránka Európskeho výboru hokeja na kolieskových korčuliach 
 Hokejový portál rink-hockey.net

Zdroje 
 ME 2009 na archívnej stránke CERH 
 ME 2009 na stránke rink-hockey.net 

Hokej na kolieskových korčuliach v 2009
Ženy
Hokej
Ľadová jaskyňa v Šípe

Ľadová jaskyňa v Šípe (známa je aj ako Jaskyňa v Šípe pri Žaškove), je jaskyňa na úpätí vrchu Šíp, ktorý je od roku 1980 súčasťou rovnomennej národnej prírodnej rezervácie.

Nachádza sa v katastrálnom území obce Žaškov v okrese Dolný Kubín, v nadmorskej výške . Je dlhá 29 m a hlboká 20 m. Hoci jej názov prezrádza, že sa jedná o ľadovú jaskyňu a niektoré zdroje uvádzajú predpokladaný výskyt ľadu v množstve cca 270 m³, nie je to pravda. Výskyt ľadu je sezónny počas zimných a jarných mesiacov (do mája) a predpokladané množstvo jeho výskytu nie je možné vzhľadom na jej malé rozmery.

Ján Brodňanský  a neskôr Zdenko Hochmut v práci Krasové územia a jaskyne Slovenska spomína možné vysvetlenie. Spomínaný ľad, (či skôr sneh) sa nachádza závrtoch západne od jaskyne, ktorý sa tu často udržuje dlho do leta. Ale ani táto teória sa nepotvrdila pri prieskume okolia v polke mája 2015.

Popis jaskyne:

Jedná sa o neveľkú rozsadlinu (trhlinu) v skale. Do jaskyne vedie sotva pol metra úzka puklina so sklonom 52 stupňov až na balvany. Odtiaľto vedie chodba ďalej na juh, kde sa prepadá až do najhlbšej  a najvlhkejšej časti jaskyne. Tam bola dňa 22.5.1966 zaznamenaná malá vrstva zmrznutého snehu (firnu). Jaskyňa nemá kvapľovú výzdobu.

Poloha jaskyne:

Jaskyňa je často zamieňaná za Jaskyňu na Šípe, ktorá sa nachádza neďaleko turistického chodníka na hrebeni - pod vrcholom Šípu v Jánošikovej skale (na Liptovskej strane masívu).

Mapa jaskyne v príspevku J. Brodňanského (1967 –1968)

Jaskyňa v Šípe pri Žaškove. In: Slovenský kras. Zborník Múzea Slovenského krasu VII, 1969, s. 99-100

Referencie

Externé odkazy 
 Jaskyňa na oma.sk
 Mapa polohy jaskyne v OSM

Jaskyne na Slovensku
Bully (Donovaly)

Bully sú miestna časť obce Donovaly, v okrese Banská Bystrica.

Malebná horská osada sa nachádza na severnom okraji Starohorských vrchov, južne od centra obce. V minulosti bola známa výrobou drevného uhlia, v období druhej svetovej vojny v jej okolí prebiehali tuhé boje partizánskych oddielov. Obec sa spomína v diele Leonida Obuchova Operácia raketa.

Externé odkazy 
 Stránka obce Donovaly

Donovaly
Artrave: The Artpop Ball Tour

Artrave: The Artpop Ball Tour (štylizované na ArtRAVE: The ARTPOP Ball Tour) je štvrté koncertné turné americkej speváčky Lady Gaga na podporu jej tretieho štúdiového albumu Artpop (2013). Turné nadväzuje tam, kde sa skončilo jej minulé turné Born This Way Ball, ktoré musela zrušiť kvôli zraneniu bedra.

Zoznam piesní 
Nasledujúci zoznam piesní bol použitý na koncerte v Stockholme a nepredstavuje setlist všetkých vystúpení.
 "Artpop"
 "G.U.Y."
 "Donatella"
 "Venus"
 "MANiCURE"
 "Just Dance"
 "Poker Face"
 "Telephone"
 "Partynauseous"
 "Paparazzi"
 "Do What U Want"
  "Dope"
 "Yoü and I"
 "Born This Way"
 "Jewels N' Drugs"
 "The Edge of Glory"
 "Judas"
 "Aura"
 "Sexxx Dreams"
 "Mary Jane Holland"
 "Alejandro"
 "Ratchet"
 "Bad Romance"
 "Applause"
 "Swine"
Encore
"Gypsy"

Zoznam vystúpení 

V júni 2014 bolo oznámené, že spolu s Lady Gaga v niekoľkých mestách vystúpi japonská skupina Babymetal. Vystúpenia skupiny sa začnú 30. júla v Phoenixe budú pokračovať do Las Vegas, Stateline, Salt Lake City a Denveru. Ďalším zoskupením hrajúcim s Lady Gaga bude Crayon Pop.

Referencie

Odkazy na zdroje 
http://www.ladygaga.com/artrave-the-artpop-ball

Turné Lady Gaga
Majstrovstvá Európy v hokeji na kolieskových korčuliach žien 1991

Majstrovstvá Európy v hokeji na kolieskových korčuliach žien 1991 boli 1. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa od 12.16. novembra 1991 v meste Ženeva, vo Švajčiarsku, za účasti 9 tímov. Víťazkami sa stali hokejistky Talianska, ktoré bodovali vo všetkých svojich zápasoch. 

Turnaj sa skladal iba zo základnej skupiny.

Výsledky

Konečné poradie

Externé odkazy 
 Oficiálna stránka Európskeho výboru hokeja na kolieskových korčuliach 
 Hokejový portál rink-hockey.net

Zdroj 
 ME 1991 na stránke rink-hockey.net 

Hokej na kolieskových korčuliach v 1991
Ženy
Hokej
1991 vo Švajčiarsku